hotchpotch/miracl-hf-unified huggingface dataset:
ইয়োহান গাল্টুঙ
ইয়োহান গাল্টুঙ (জন্ম: ২৪ অক্টোবর ১৯৩০) একজন নরওয়েজীয় সমাজবিজ্ঞানী ও গণিতবিদ। তিনি শান্তি ও সংঘর্ষ অধ্যয়ন নামক জ্ঞানকাণ্ডটির অন্যতম প্রতিষ্ঠাতা। ১৯৬৩ সালে তিনি পিস রিসার্চ ইন্সটিটিউট (অসলো) প্রতিষ্ঠা করেন এবং সেখানকার পরিচালক হিসেবে ১৯৭০ সাল পর্যন্ত কর্মরত থাকেন। তারই উদ্যোগে ১৯৬৪ সাল থেকে এখন পর্যন্ত "জার্নাল অফ পিস রিসার্চ" প্রকাশিত হয়ে আসছে। ১৯৬৯ সালে শান্তি ও সংঘর্ষ অধ্যয়নের প্রথম চেয়ার হিসেবে অসলো বিশ্ববিদ্যালয়ে তিনি যোগ দেন। ১৯৭৭ সালে তিনি সেখান থেকে পদত্যাগ করেন এবং অন্যান্য বিভিন্ন বিশ্ববিদ্যালয়ে অধ্যাপনা শুরু করেন। ১৯৯৩ সাল থেকে তিনি হাওয়াই বিশ্ববিদ্যালয়ের শান্তি অধ্যয়ন বিভাগের ডিস্টিঙ্গুইশড অধ্যাপক হিসেবে নিযুক্ত রয়েছেন। ১৯৮৭ সালে তিনি রাইট লাইভলিহুড অ্যাওয়ার্ডে ভূষিত হন।
পঞ্চাশের দশকে গণিত ও সমাজবিজ্ঞান, ষাটের দশকে রাষ্ট্রবিজ্ঞান, সত্তরের দশকে অর্থনীতি ও ইতিহাস এবং আশির দশকে ব্যষ্টিক ইতিহাস, নৃবিজ্ঞান ও ধর্মতত্ত্বে বিশেষ অবদানের জন্য গাল্টুঙ প্রশংসিত। ধণাত্মক ও ঋণাত্মক শান্তি, কাঠামোগত সহিংসতা, সংঘর্ষতত্ত্ব, সংঘর্ষ বিলোপ ও শান্তি বিনির্মান, সাম্রাজ্যবাদের কাঠামোতত্ত্ব এবং যুক্তরাষ্ট্রতত্ত্বের মত অসংখ্য নতুন নতুন মতবাদ প্রণয়ন করেছেন তিনি।
আশশেওড়া
আশশেওড়া (, বৈজ্ঞানিক নাম: "Glycosmis pentaphylla") একটি গুল্ম জাতীয় উদ্ভিদ। বাংলাদেশের প্রায় সর্বত্র এদের দেখা যায়। এরা যেকোনো পরিবেশে সহজে অভিযোজিত হতে পারে সহজেই।
রাস্তার দুই ধার, জমির আইল, বাড়ির পেছনে, পুরনো দালানের ইটের খাঁজে, পুকুর পাড়ে, নদীর ধারে, ঘন ঝোপের আড়ালে; সর্বোপরি প্রায় সকল জায়গাতেই জন্মাতে ও বেড়ে উঠতে পারে এরা।
আশশেওড়া ৩-৪ ফুট উঁচু হতে পারে। কিছু কিছু গাছ ৬ ফুট পর্যন্ত লম্বা হয়। কাণ্ডের রং ধূসর। কাণ্ড বেশ শক্ত। কাণ্ডের ১.৫-২ ফুট পর্যন্ত কোনো ডালপালা হয় না বললেই চলে। কাণ্ডের বেড় ১.৫-২.৫ ইঞ্চি পর্যন্ত হয়। আশশেওড়া মূল, চারা বীজ থেকে জন্মায়। পাতার রং সবুজ। পাতা একপক্ষল, উপবৃত্তাকার। পাতার দৈঘ্য ৩-৪ ইঞ্চি। মাঝ বরাবর প্রস্থ ২-২.৫ ইঞ্চি। পাতা পাতলা, মসৃণ।
ফুল খুব ছোট, সবুজাভাব সাদা রঙের। মঞ্জরি বহুপুষ্কপক। ফুলের ব্যাস ৫-৭ মিলিমিটার। প্রতি ফুলে ৫ টা করে পাঁপড়ি থাকে। ফুল হালকা মিষ্টি গণ্ধ যুক্ত, ফল সবুজ রঙের। তবে ফল পাকলে গোলাপি রং ধারণ করে। ফল মটর দানার চেয়ে সামান্য বড়। প্রতি থোকায় ২০-৫০ পর্যন্ত ফল থাকে।
জেপি মর্গান চেস
জেপি মর্গান চেস এন্ড কোং হল যুক্তরাষ্ট্রের একটি বহুজাতিক ব্যাংকিং এবং হোন্ডিং কোম্পানি। সম্পদের বিবেচনায় এটি যুক্তরাষ্ট্রের সর্ববৃহৎ আর্থিক প্রতিষ্ঠান। ২০১২ সালের তথ্য মতে ২.৫০৯ বিলিয়ন মার্কিন ডলার সম্পদ নিয়ে এটি পৃথিবীর দ্বিতীয় সর্ববৃহৎ আর্থিক প্রতিষ্ঠান। ফোর্বস ম্যাগাজিনের মতে এটি পৃথিবীর দ্বিতীয় বৃহত্তম পাবলিক লিমিটেড কোম্পানি এবং সাধারণ ও কম্পোজিট ব্যাংকিং খাতে পৃথিবীর সর্ববৃহৎ সেবাদাতা। জেপি মর্গান চেসের হেজ ফান্ড আমেরিকার দ্বিতীয় সর্ববৃহৎ হেজ ফান্ড। ২০০০ সালে চেস ম্যানহ্যাটন কর্পোরেশন এবং জেপি মর্গান এন্ড কোম্পানি একত্রিত হয়ে জেপি মর্গান চেস এন্ড কোম্পানি গঠিত হয়।
জেপি মর্গান ব্রান্ডটি আমেরিকায় মর্গান নামে জনপ্রিয় ছিল। মর্গান প্রাইভেট ব্যাংকিং, বিনিয়োগ ব্যাংকিং, সম্পদ ব্যবস্থাপনা এবং আর্থিক সম্পদের জিম্মাদার হিসেবে আমেরিকায় ব্যাপকভাবে সমাদৃত ছিল। অপরদিকে চেস প্রতিষ্ঠানটি ক্রেডিট কার্ড, সার্ভিসের জন্য আমেরিকা ও কানাডায় বিখ্যাত ছিল। এছাড়াও খুচরা ও সাধারণ ব্যাংকিং খাতে আমেরিকায় চেস একটি জনপ্রিয় নাম। এই দুই প্রতিষ্ঠানের মিলিত রূপ জেপি মর্গান চেস কোম্পানি হল বর্তমান যুগের বৈশ্বিক ব্যাংকের একটি সর্বোৎকৃষ্ট উদাহরণ।
ব্যাংক অফ আমেরিকা, সিটিগ্রুপ, ওয়েলস ফার্গোর সাথে জেপি মর্গান হল আমেরিকার প্রথম চারটি সর্ববৃহৎ কোম্পানির মধ্যে একটি। ব্লুমবার্গ ম্যাগাজিনের মতে ২০১১ সালে জেপি মর্গান সম্পদের দিক দিয়ে ব্যাংক অফ আমেরিকাকেও ছাড়িয়ে গিয়েছিল। মর্গানের পূর্বসুরী ব্যাংক অফ দি ম্যানহ্যাটন কোম্পানি ছিল পৃথিবীর ২২ তম সবচেয়ে প্রাচীন ব্যাংক।
রেনোঁ
রেনল্ট এসএ একটি ফরাসি বহুজাতিক যানবাহন নির্মাতা। এটি ১৮৯৯ সালে প্রতিষ্ঠিত হয়। এটি কার এবং ভ্যান তৈরি করে এবং পূর্বে ট্রাক, ট্রাক্টর, বাস, ট্যাঙ্ক ইত্যাদি তৈরি করতো। ২০১১ সালে এটি ইউরোপের ৩য় বৃহত্তম এবং বিশ্বের ৯ম বৃহত্তম গাড়ি নির্মাতা ছিল।Dacia vehicles sold in some markets under the Renault marque:Renault Samsung vehicles sold in some markets under the Renault marque
Renault light commercial vehicles:
জমিরুদ্দিন (দ্ব্যর্থতা নিরসন)
জমিরুদ্দিন নামটি দিয়ে নিচের ব্যক্তিবর্গকে নির্দেশ করতে পারে:
নিড ফর স্পিড
নিড ফর স্পিড (এনএফএস) () একটি বহুল জনপ্রিয় রেসিং ভিডিও গেম সিরিজ যা ইলেকট্রনিক আর্টস কর্তৃক নিয়মিত প্রকাশ হয়ে আসছে এবং এখন পর্যন্ত বিভিন্ন গেম স্টুডিও দ্বারা ডেভেলপ হয়েছে। যার মধ্যে কানাডিয়ান ইএ ব্লেকবক্স এবং যুক্তরাজ্যভিত্তিক ক্রিয়েশন গেমস উল্লেখযোগ্য।
১৯৯৪ সালে এই সিরেজের প্রথম গেম "দ্যা নিড ফর স্পিড" প্রকাশিত হয়, যা তখনকার গেমারদের দৃষ্টি আকর্ষণে সফল হয়। এটি ৫ম প্রজন্মের গেমিং কনসোল দিয়ে শুরু করলেও ২০০৮ এর মধ্যে তা ৭ম প্রজন্মের গেমিং কনসোলে উন্নীত করতে সক্ষম হয়। এর অন্যতম আকর্ষণীয় দিক হচ্ছে খেলোয়াড় তার ইচ্ছে মত বিভিন্ন গাড়ি, রেসিং ট্র্যাক বাছাই করে নিতে পারবে, সেখানে পুলিশের সাথে পারস্যুটের লড়াইও করা যায়; যা গেমটিকে উত্তেজনাপূর্ণ করে। ২০০৩ সালে বের হওয়া " " তারা একটি নতুন জিনিস যোগ করে, খেলোয়াড় তার ইচ্ছেমত ট্র্যাক(পথ) এবং গাড়ি সাজাতে বা তৈরি করতে পারবে।
"নিড ফর স্পিড" পৃথিবীর সবচেয়ে জনপ্রিয় ও সফল রেসিং ভিডিও গেম সিরিজ এবং সর্বকালের অন্যতম শ্রেষ্ঠ ভিডিও গেম ফ্র্যানচাইজি। একটি পরিসংখ্যানে দেখা যায় ২০০৯এর অক্টোবর পর্যন্ত "নিড ফর স্পিড সিরিজের" ১৪ কোটি কপি বিক্রিত হয়েছে।
২০১২-এর জুন মাসে ক্রিয়েশন গেমস ঘোষণা করে "নিড ফর স্পিডের" পুরো ফ্র্যানচাইজিই তাদের অধীনে। মাত্র এক বছর পর সুইডিশ এবং ব্রিটিশ ভিডিও গেম ডেভেলপার গোস্ট গেমস ও গোস্ট গেমস ইউকে (গোস্ট গেমস ইউকে ক্রিয়েশন গেমসের ৮০% কর্মীকে যুক্ত করে) এবং ক্রিয়েশন গেমস একসাথে "নিড ফর স্পিডের" সুদুর ভবিষ্যতের জন্য কাজ শুরু করে।
বিভক্তির যুগ (তিব্বত)
বিভক্তির যুগ নবম থেকে ত্রয়োদশ শতাব্দী পর্যন্ত বিস্তৃত তিব্বতের ইতিহাসের পর্যায়কালকে বলা হয়ে থাকে। এই সময় তিব্বত সাম্রাজ্যের অধীনে কেন্দ্রীয় শাসনব্যবস্থার পতনের ফলে তিব্বত বিভক্ত হয়ে পড়ে।
তিব্বতের অন্তিম সম্রাট খ্রি-উ-দুম-ব্ত্সান বা গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে আনুমানিক ৮৪১ খ্রিষ্টাব্দে গ্লাং-দার-মাকে হত্যা করেন। গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান () এবং ওদ-স্রুং () সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন।
এই গৃহযুদ্ধের ফলে তিব্বতী রাজতন্ত্রের রাজনৈতিক প্রভাব হ্রাস পায় এবং তিব্বত অনেকগুলি পৃথক রাজ্যে বিভক্ত হয়ে পড়ে। এই রাজ্যগুলি একে অপরের বিরুদ্ধে যুদ্ধে লিপ্ত থাকায় ১২৪৭ খ্রিষ্টাব্দ পর্যন্ত তিব্বতে কোন কেন্দ্রীয় শাসনব্যবস্থার অস্তিত্ব ছিল না।
ওদ-স্রুংয়ের পুত্র দ্পাল-'খোর-ব্র্ত্সানের () ব্ক্রা-শিস-ব্র্ত্সেন-ব্র্ত্সান () এবং স্ক্যিদ-ল্দে-ন্যিমা-গোন () নামক দুই পুত্র ছিল। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন। সপ্তদশ শতাব্দীতে সম্পাদিত "লা-দ্ভাগ্স-র্গ্যাল-রাব্স" বা লাদাখের রাজাদের ধারাবিবরণীতে বলা হয় যে রাজা স্ক্যিদ-ল্দে-ন্যিমা-গোন তাঁর তিন পুত্রের মধ্য তাঁর সাম্রাজ্য ভাগ করে দেন। এই বিবরণীতে বলা হয় তিনি তাঁর তাঁর জ্যৈষ্ঠ পুত্র দ্পাল-গ্যি-ঙ্গোনকে মার‍্যুল বা লাদাখ, হ্গোগের স্বর্ন খনি, রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন। স্ক্যিদ-ল্দে-ন্যিমা-গোনের অপর পুত্র ব্ক্রা-শিস-ম্গোন () পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন।
বিভক্তির যুগে তিব্বতী বৌদ্ধধর্মের প্রগতি স্তব্ধ হয়। বৌদ্ধ ভিক্ষুদের হত্যা, কারাবাস ও নির্বাসন দেওয়া হয়। এই সময় তিব্বতের সীমান্ত অঞ্চল আমদোতেই একমাত্র অতিব্বতী গোষ্ঠীদের মধ্যে তিব্বতী বৌদ্ধধর্ম টিকে থাকে। এই সময় দ্পাল-ছুব-বো-রি () নামক স্থান থেকে দ্মার-বান-শাক্য-সেং-গে (), গ্ত্সাং-রাব-গ্সাল () এবং গ্যো-দ্গে-ছুং () নামক তিনজন বৌদ্ধ ভিক্ষু বিনয় ও অভিধর্ম বিষয়ক গ্রন্থ নিয়ে ম্ঙ্গা'-রিস, মঙ্গোলিয়া হয়ে আমদো পৌঁছন। এই অঞ্চলে তাঁরা আন-ছুং-গ্নাম-র্দ্জোং () বৌদ্ধবিহারে বসবাস শুরু করেন। তাঁদের শিষ্য মু-জু-গ্সাল-'বার () (৮৩২-৯১৫), যিনি পরবর্তীকালে ব্লা-ছেন-দ্গোংস-পা-রাব-গ্সাল () নামে পরিচিত হন, উত্তর পূর্ব তিব্বত অঞ্চলে বৌদ্ধ ধর্মের পুনরুজ্জীবন ঘটান।
গুজ রাজ্যের প্রতিষ্ঠাতা ব্ক্রা-শিস-ম্গোনের পুত্র ব্যাং-ছুব-য়ে-শেস'-ওদ () কাশ্মীরে বৌদ্ধধর্ম শিক্ষার উদ্দেশ্যে তিব্বত থেকে একুশ জন শিক্ষার্থীকে পাঠান। তিনি ৯৯৭ খ্রিষ্টাব্দে থোলিং বৌদ্ধবিহার নির্মাণ করেন এবং ১০৪০ খ্রিষ্টাব্দে অতীশ দীপঙ্করকে তিব্বতে আমন্ত্রণ জানান। এর ফলে পশ্চিম তিব্বতে বৌদ্ধ ধর্মের প্রভাব বিস্তার ঘটে।
পরবর্তীকালে ব্লা-ছেন-দ্গোংস-পা-রাব-গ্সাল এবং অতীশ দীপঙ্কর দ্বারা শিক্ষাপ্রাপ্ত দশজন বৌদ্ধ মধ্য তিব্বত অঞ্চলে বৌদ্ধ ধর্ম প্রচার করেন। ১০৭৩ খ্রিষ্টাব্দে সা-স্ক্যা বৌদ্ধবিহার এবং ১১৫৫ খ্রিষ্টাব্দে ত্সুরফু বৌদ্ধবিহার স্থাপিত হয়।
সুইটি (অ্যানিমেটেড চরিত্র)
প্রযুক্তি ব্যবহার করে কম্পিউটারে তৈরি করা একটি কাল্পনিক ও অ্যানিমেটেড চরিত্রের নাম সুইটি। এই চরিত্রটির নির্মাতা ইউরোপের নেদারল্যান্ডস-এর একটি সাহায্য সংস্থা তেরে দেস হোমস এবং তাকে সুইটি নামে ও ফিলিপাইনের অধিবাসী হিসেবে ভিডিও চ্যাটরুমে পরিচয় করিয়ে দেয়া হয়। বিশ্বব্যাপি অনলাইনে ছড়িয়ে পড়া শিশু যৌনপীড়ন সম্পর্কে জনগনকে সচেতন করতে এবং এধরণের যৌনপীড়নের সাথে জড়িতদের চিহ্নিত করতেই একে তৈরী করা হয়।
তেরে দেস হোমস আড়াই মাস (১০ সপ্তাহ) ধরে এই অভিযান পরিচালনা করে ৭১ দেশের ২০ হাজার লোককে সুইটির সঙ্গে যৌন-সংক্রান্ত আলাপচারিতার চেষ্টা করতে দেখেছে; যাদের মধ্যে অর্থের বিনিময়ে ওয়েবক্যামে যৌনতায় লিপ্ত হওয়ার চেষ্টা করেছে ১,০০০ জন।
ব্যাং-ছুব-য়ে-শেস'-ওদ
ব্যাং-ছুব-য়ে-শেস'-ওদ () (৯৫৯ - ১০৪০) তিব্বতের বিভক্তির যুগে নবনির্মিত গুজ রাজ্যের দ্বিতীয় রাজা ছিলেন।
ব্যাং-ছুব-য়ে-শেস'-ওদ তিব্বত সাম্রাজ্যের অন্তিম সম্রাট খ্রি-উ-দুম-ব্ত্সানের পৌত্র স্ক্যিদ-ল্দে-ন্যিমা-গোনের পুত্র ও গুজ রাজ্যের প্রতিষ্ঠাতা ব্ক্রা-শিস-ম্গোনের পুত্র ছিলেন। স্ক্যিদ-ল্দে-ন্যিমা-গোনের অপর পুত্র ও জাংস্কার রাজ্যের প্রতিষ্ঠাতা ল্দে-গ্ত্সুগ-ম্গোনের পুত্রহীন অবস্থায় মৃত্যু হলে ৯৬৭ খ্রিষ্টাব্দে ব্যাং-ছুব-য়ে-শেস'-ওদ গুজ, পু-হ্রাং, জাংস্কার, স্পিতি, লাহুল এবং উত্তর কিন্নর অঞ্চলকে একত্র করে এক সংগঠিত রাজ্যের অধীশ্বর হন।
ব্যাং-ছুব-য়ে-শেস'-ওদ রাজত্বকালের শুরুতে ব্কা'-শোগ-ছেন-মো () নামক একটি আদেশ জারি করে তাঁর রাজত্বকে ধর্মীয় ভিত্তিতে চালনা করবেন বলে স্থির করেন। সেই কারণে তিনি একাধারে রাজা ও লামা উভয় হিসেবে পরিচিতি লাভ করেন।
ব্যাং-ছুব-য়ে-শেস'-ওদ তিব্বতে দ্বিতীয়বার বৌদ্ধধর্ম প্রসারের জন্যও বিখ্যাত। তিনি কাশ্মীরে বৌদ্ধধর্ম শিক্ষার উদ্দেশ্যে তিব্বত থেকে একুশ জন শিক্ষার্থীকে পাঠান। তাঁদের এই শিক্ষালাভের উদ্দেশ্য ছিল সংস্কৃত থেকে তিব্বতী ভাষায় বৌদ্ধ ধর্ম গ্রন্থগুলির অনুবাদ করা। কিন্তু উত্তর ভারতের প্রতিকূল আবহাওয়ার কারণে একুশজনের মধ্যে উনিশজন মারা যান। রিন-ছেন-ব্জাং-পো এবং লেগ্স-পা'ই-শেস-রাব () নামক অবশিষ্ট দুইজন পরবর্তীকালে তিব্বতে বৌদ্ধ ধর্ম প্রসারে সহায়ক হন। রিন-ছেন-ব্জাং-পো বহু সংস্কৃত গ্রন্থের তিব্বতী ভাষায় অনুবাদ করেন এবং লাদাখ অঞ্চলে বহু বৌদ্ধবিহার নির্মাণ করেন।
৯৯৭ খ্রিষ্টাব্দে ব্যাং-ছুব-য়ে-শেস'-ওদ থোলিং বৌদ্ধবিহার নির্মাণ করেন। তাঁর একটি আদেশের ফলে থোলিং অঞ্চলে বসবাসকারী যাযাবর ও কৃষিজীবী মানুষেরা এই বৌদ্ধবিহারের খরচ চালানোর জন্য কর প্রদান করতে বাধ্য থাকত।
ব্যাং-ছুব-য়ে-শেস'-ওদ নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা সহ কয়েক জন ভিক্ষুর হাতে প্রচুর স্বর্ণ উপঢৌকন দিয়ে অতীশ দীপঙ্করকে তিব্বত ভ্রমনের আমন্ত্রন জানালে দীপঙ্কর সবিনয়ে তা প্রত্যাখ্যান করেন। এতে নিরাশ না হয়ে তিনি সীমান্ত অঞ্চলে সোনা সংগ্রহের জন্য গেলে কারাখানী খানাতের শাসক তাঁকে বন্দী করেন ও প্রচুর সোনা মুক্তিপণ হিসেবে দাবী করেন। তিনি তাঁর পুত্র ল্হা-লামা-ব্যাং-ছুব-ওদকে মুক্তিপণ দিতে বারণ করেন এবং ঐ অর্থ দীপঙ্কর শ্রীজ্ঞানকে তিব্বতে আনানোর জন্য ব্যয় করতে বলেন। বন্দীদশায় তাঁর মৃত্য হয়। ল্হা-লামা-ব্যাং-ছুব-ওদ গুজ রাজ্যের রাজা হয়ে গুং-থং-পা নামে এক বৌদ্ধ উপাসককে ও আরো কয়েক জন অনুগামীকে অতীশ দীপঙ্করকে তিব্বতে আনানোর দায়িত্ব দেন। এরা নেপালের পথে বিক্রমশীলা বিহারে উপস্থিত হন এবং দীপঙ্করের সাথে সাক্ষাৎ করে সমস্ত সোনা নিবেদন করে ভূতপূর্ব রাজা ব্যাং-ছুব-য়ে-শেস'-ওদের বন্দী হওয়ার কাহিনী ও তাঁর শেষ ইচ্ছার কথা ব্যক্ত করলে অতীশ দীপঙ্কর অভিভূত হয়ে তিব্বত যাত্রা করেন।
ছাব-ম্দো বিভাগ
ছাব-ম্দো বিভাগ () বা চামদো বিভাগ বা চাংদু বিভাগ () তিব্বত স্বয়ংশাসিত অঞ্চলের পূর্বপ্রান্তে একটি প্রশাসনিক বিভাগ। ছাব-ম্দো বিভাগের রাজধানী শহর ছাব-ম্দো ছাব-ম্দো জেলায় অবস্থিত।
এই বিভাগটি এগারোটি জেলায় বিভক্ত।
ব্রহ্ম কমল
ব্রহ্ম কমল এক ধরণের সপুষ্পক উদ্ভিদ যাদের মূল আবাস হিমালয় পার্বত্য এলাকা, ভারতের উত্তরাখণ্ড প্রদেশ, মায়ানমারের উত্তরাংশ এবং দক্ষিণ-পশ্চিম চীন। এটি হিমালয়ের ৪৫০০ মি. উর্দ্ধে দেখা যায়। এটি উত্তরখন্ডের রাষ্ট্রীয় ফুল। এটি ০.৩ মি. (১ ফুট) দৈর্ঘের হয়। এর অন্য নামগুলো হলো: ব্রহ্মকমল, কন, কাপ্ফু।
তিব্বতে এই উদ্ভিদ ভেষজ ঔষধ হিসেবে ব্যবহৃত্ হয়ে থাকে, যা সেখানে "সা-দু-গোহ-ঘুহ" (তিব্বতীয় ভাষায়: ཤཟའ བདྭད མཤ དཤྭ ) নামে পরিচিত। এটি তিতা স্বাদযুক্ত। সম্পূর্ণ গাছটিই ব্যবহারযোগ্য। এই উদ্ভিদটি বিলুপ্ত-প্রায় হয়ে যাচ্ছে কারণ মানুষ তাদের প্রয়োজনে এটি কেটে নিয়ে ধ্বংস করছে। এটি হিমালয়ের প্রার্বত্য এলাকায় পাওয়া যায়। এটি মুত্র-সংক্রান্ত সমস্যার ক্ষেত্রেও ব্যবহৃত্ হয়।
আফিয়া নুসরাত বর্ষা
আফিয়া নুসরাত বর্ষা (জন্ম ২৮ ফেব্রুয়ারি ১৯৮৯ "বর্ষা" পরিচিত নামে) একজন বাংলাদেশী অভিনেত্রী। তিনি তার ক্যারিয়ার শুরু করেন মডেল হিসেবে, তিনি ২০১০ সালে ইফতেখার চৌধুরী'র খোঁজ: The Search এ অনন্ত জলিলের সাথে চলচ্চিত্রের মাধ্যমে অভিষেক ঘটে। তিনি তার ক্যারিয়ারে খোঁজ: The Search, হৃদয় ভাঙা ঢেউ, মোস্ট ওয়েলকাম এর মত বৃহৎ বাজেটের চলচ্চিত্রের উল্লেখযোগ্য চরিত্রে ভূমিকা রাখেন। বর্ষা বর্তমানে গ্রামীণফোনের ব্রান্ড অ্যাম্বাসেডরের দায়িত্ব পালন করছেন। এছাড়া তিনি মুনসুন ফিল্মের ব্যবস্থাপনা পরিচালক। ২০১১ সালের ২৩ সেপ্টেম্বর তিনি অনন্ত জলিলকে বিয়ে করেন।
বর্ষা সিরাজগঞ্জ জেলায় জন্মগ্রহণ করেন। তিনি তার পরিবারের বড় সন্তান। তার চার ভাই বোনঃ মীম, রাশী, মৌ এবং আকাশ। ২০১১ সালের ২৩ সেপ্টেম্বর তিনি অনন্ত জলিলকে বিয়ে করেন।
! style="background:lightgreen;" | বছর
! style="background:lightgreen;" | পরিচালক
! style="background:lightgreen;" | চলচ্চিত্র
! style="background:lightgreen;" | সহ-অভিনেতা
! style="background:lightgreen;" | চরিত্র
! style="background:lightgreen;" | বিশেষত্ব
!scope="row"| "খোঁজ: The Search"
!scope="row"| "হৃদয় ভাঙা ঢেউ"
!scope="row"| "মোস্ট ওয়েলকাম"
!scope="row"| "নিঃস্বার্থ ভালবাসা"
!scope="row"| "মোস্ট ওয়েলকাম ২"
সাউথ পার্ক স্ট্রিট সেমিট্রি
সাউথ পার্ক স্ট্রিট সেমিট্রি হল কলকাতার একটি খ্রিস্টান কবরখানা। এটি মাদার টেরিজা সরণিতে অবস্থিত। মাদার টেরিজা সরণির আদি নাম "পার্ক স্ট্রিট"। সেই অনুসারেই এই কবরখানাটির নামকরণ করা হয়েছিল। উল্লেখ্য, এই কবরখানার অবস্থানের জন্য পার্ক স্ট্রিটেরও আদি নাম ছিল "বেরিয়াল গ্রাউন্ড রোড"।
পার্ক স্ট্রিট সেমিট্রি হল বিশ্বের প্রাচীনতম নন-চার্চ সেমিট্রিগুলির একটি। ঊনবিংশ শতাব্দীতে সম্ভবত এটিই ছিল ইউরোপ ও মার্কিন যুক্তরাষ্ট্রের বাইরে বিশ্বের বৃহত্তম খ্রিস্টান কবরখানা।
সাউথ পার্ক স্ট্রিট সেমিট্রি চালু হয়েছিল ১৭৬৭ সালে। এই কবরখানার জমিখণ্ডটি আগে ছিল জলাভূমি এলাকা। ১৮৩০ সাল পর্যন্ত এটি ব্যবহার করা হয়েছিল। এখন আর্কিওলজিক্যাল সার্ভে অফ ইন্ডিয়া (এএসআই) এটির রক্ষনাবেক্ষণ করে। শহরের প্রাণকেন্দ্রে অবস্থিত পুরনো কবরখানাটির উপর থেকে চাপ কমাতে এই কবরখানাটি চালু হয়। কবরখানার সামনের রাস্তাটির নাম রাখা হয়েছিল “বেরিয়াল গ্রাউন্ড রোড”। পরে নাম পাল্টে রাখা হয় “পার্ক স্ট্রিট”। ১৭৮৫ সালে কবরখানাটি পার্ক স্ট্রিটের উত্তর অংশ পর্যন্ত প্রসারিত করা হয়। ১৮৪০ সালে লোয়ার সার্কুলার রোডের (অধুনা আচার্য জগদীশচন্দ্র বসু রোড) পূর্ব অংশে একটি বড়ো কবরখানা চালু হয়। ১৭৯০ সাল থেকে ইউরোপীয়েরা আর এই কবরখানা খুব একটা ব্যবহার করত না। তাই কবরখানার প্রধান ফটকের পাশে শ্বেতপাথরের ফলকে লেখা আছে, “সাউথ পার্ক স্ট্রিট, ওপেনড: ১৭৬৭, ক্লোজড: ১৭৯০”।
"গোরস্থানে সাবধান" চলচ্চিত্রটির শ্যুটিং এই কবরখানায় হয়েছিল। ছবিটি সত্যজিৎ রায়ের উপন্যাস অবলম্বনে তৈরি।সাউথ পার্ক স্ট্রিট সেমিট্রির সমাধিসৌধগুলিতে ক্ল্যাসিকাল স্থাপত্য ও ভাস্কর্যের প্রভাব দেখা যায়। এপিটাফগুলি থেকে জানা যায় সমাধিস্থ ব্যক্তিরা পশুপাল, জেলরক্ষক, রুপোর স্যাঁকরা, স্কুলশিক্ষক, স্থপতি, অনুবাদক, চিত্রকর, পার্ক সুপারইন্টেন্ডেন্ট, পোস্টমাস্টার, শল্য চিকিৎসক ইত্যাদি পেশায় নিযুক্ত ছিলেন।
৩৬৩ নং কবরের এপিটাফে শুধু লেখা আছে “আ ভারচুয়াস মাদার (ডাইড ১৮২৫)”। এই কবরে সমাধিস্থ ব্যক্তির কোনো নামের উল্লেখ পাওয়া যায় না।
কবরগুলিতে গথিক স্থাপত্য ও ইন্দো-সারাসেনীয় শৈলীর মিশ্রণ দেখা যায়। ইন্দো-সারাসেনীয় শৈলীর কবরগুলির মধ্যে একটি কবর হিন্দু পঞ্চরত্ন ও রেখ দেউল স্থাপত্যের সংমিশ্রণে নির্মিত। শুধু তাই নয় কবরের সামনের কালো ব্যাসাল্টের খোদাইলিপি থেকে সমাধিস্থ ব্যক্তির হিন্দুধর্ম-প্রীতির কথাও জানা যায়।
সাবেক নর্থ পার্ক স্ট্রিট সেমিট্রির জায়গায় এখন দাঁড়িয়ে আছে অ্যাসেম্বলি অফ গড চার্চ স্কুল ও মার্সি হাসপাতাল। এখানে একটিমাত্র কবর সাবেক সমাধিক্ষেত্রটির স্মৃতি বহন করছে। লোয়ার সার্কুলার রোড কবরখানাটি এখনও ব্যবহারযোগ্য। তবে এখানে স্থাপত্যের সংখ্যা অনেক কম।
"The South Park Street Cemetery, Calcutta", published by the Association for the Preservation of Historical Cemeteries in India, 5th ed. (2009)
পাতি তিলিহাঁস
পাতি তিলিহাঁস (বৈজ্ঞানিক নাম: "Anas crecca") বা পাতারি হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। পাতি তিলিহাঁসের বৈজ্ঞানিক নামের অর্থ "সবুজডানা হাঁস" (লাতিন: "anas" = হাঁস; সুইডিশ: "krika" = সবুজ ডানা)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৬৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।
পাতি তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য। উত্তর আমেরিকার সবজেপাখ তিলিহাঁসকে ("A. carolinensis") কখনও কখনও এই প্রজাতিটির উপপ্রজাতি বলে মনে করা হয়।
বাংলাদেশ ও ভারতের মধ্যকার টেস্ট ম্যাচের তালিকা
বাংলাদেশ এবং ভারত ক্রিকেট দল ২০০০ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি এ পর্যন্ত মোট নয়টি টেস্টে একে-অপরের মুখোমুখি হয়। একটি বাদে সবগুলো ক্রিকেট খেলাই বাংলাদেশে অনুষ্ঠিত হয়েছে। তন্মধ্যে বাংলাদেশ দুইটিমাত্র খেলায় ড্র করেছে। বাদ-বাকী ৭টি খেলাতেই ভারত দল জয়ী হয়।
১৪ ফেব্রুয়ারি, ২০১৭ তারিখ পর্যন্ত বাংলাদেশ-ভারতের মধ্যকার টেস্টের তালিকা নিম্নরূপ:
ফুলুরি হাঁস
ফুলুরি হাঁস (বৈজ্ঞানিক নাম: "Anas falcata") বা শিখাবিশিষ্ট হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। ফুলুরি হাঁসের বৈজ্ঞানিক নামের অর্থ "কাস্তের মত পলাকবিশিষ্ট হাঁস" (লাতিন: "anas" = হাঁস; "falcatus" = কাস্তের মত)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৫ লক্ষ ৫০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।
ফুলুরি হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোছ ছোট জলজ জীব এদের প্রধান খাদ্য। পিয়াং হাঁস আর ইউরেশীয় সিঁথিহাঁস এর নিকটতম আত্মীয়।
বৈকাল তিলিহাঁস
বৈকাল তিলিহাঁস (বৈজ্ঞানিক নাম: "Anas formosa") বা বৈকাল হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। বৈকাল তিলিহাঁসের বৈজ্ঞানিক নামের অর্থ "সুন্দর হাঁস" (লাতিন: "anas" = হাঁস; "formosus" = সুন্দর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৫ লক্ষ ৫০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটিকে সংরক্ষিত ঘোষণা করা হয় নি।
বৈকাল তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।
ইউরেশীয় সিঁথিহাঁস
ইউরেশীয় সিঁথিহাঁস (বৈজ্ঞানিক নাম: "Anas penelope"), লালশির বা দুবরাখাওরি হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। ইউরেশীয় সিঁথিহাঁসের বৈজ্ঞানিক নামের অর্থ "পেনিলোপির হাঁস" (লাতিন: "anas" = হাঁস; গ্রিক: "penelope" = পেনিলোপি, ইউলিসিসের পত্নী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ২৯ লক্ষ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।
ইউরেশীয় সিঁথিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।
দেশি মেটেহাঁস
দেশি মেটেহাঁস (বৈজ্ঞানিক নাম: "Anas poecilorhyncha") বা পাতিহাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। দেশি মেটেহাঁসের বৈজ্ঞানিক নামের অর্থ "দাগিঠোঁট হাঁস" (লাতিন: "anas" = হাঁস; গ্রিক: "poikilos" = দাগ, "rhunkhos" = ঠোঁট)। সারা পৃথিবীতে এক বিশাল এলাকা জুড়ে এরা বিস্তৃত। পৃথিবীর মোট দেশি মেটেহাঁসের সংখ্যা ১,০০,০০০-১১,০০,০০০ পর্যন্ত। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।
দেশি মেটেহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোছ ছোট জলজ জীব এদের প্রধান খাদ্য।
বাংলাদেশ ও নিউজিল্যান্ডের মধ্যকার টেস্ট ম্যাচের তালিকা
বাংলাদেশ এবং নিউজিল্যান্ড ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি এ পর্যন্ত মোট এগারটি টেস্টে একে-অপরের মুখোমুখি হয়। তন্মধ্যে বাংলাদেশ তিনটি খেলায় ড্র করেছে। বাদবাকী ৮টি খেলাতেই নিউজিল্যান্ড দল জয়ী হয়।
রামকৃষ্ণ মঠ (যোগোদ্যান)
যোগোদ্যান হল রামকৃষ্ণ মঠ ও মিশনের একটি শাখাকেন্দ্র। এটি উত্তর কলকাতার কাঁকুড়গাছি অঞ্চলে অবস্থিত। বর্তমান যোগোদ্যান মঠটি প্রথমে ছিল রামকৃষ্ণ পরমহংসের গৃহস্থ শিষ্য তথা স্বামী বিবেকানন্দের আত্মীয় রামচন্দ্র দত্তের বাগানবাড়ি। ১৮৮৩ সালের ২৬ ডিসেম্বর রামকৃষ্ণ পরমহংস এই বাগানবাড়িতে এসেছিলেন। সারদা দেবী, স্বামী বিবেকানন্দ ও রামকৃষ্ণ পরমহংসের অন্যান্য শিষ্যেরাও যোগোদ্যান মঠে একাধিকবার এসেছিলেন।
রামকৃষ্ণ পরমহংস যোগোদ্যানকে ধ্যানের উপযুক্ত জায়গা বলে উল্লেখ করেছিলেন। তিনি মঠের তুলসীবনের মাঝের গাছটিকে প্রণাম করেছিলেন এবং রামচন্দ্র দত্তকে মঠের উত্তরপূর্ব কোণে একটি পঞ্চবটী (একত্রে রোপিত ডুমুর, বেল, আমলকি, বট ও অশোক গাছ) স্থাপনের নির্দেশ দেন। বাগানের মধ্যে একটি পুকুরের ধারে রামকৃষ্ণ পরমহংস বিশ্রাম করেছিলেন।
রামকৃষ্ণ পরমহংসের মৃত্যুর পর তাঁর দেহাবশেষের কিছু অংশ যোগোদ্যানের পূর্বোক্ত তুলসীবনে সমাহিত করা হয়। পরে এই স্থানেই তাঁর একটি মন্দির নির্মিত হয়। মন্দিরের সামনের পুকুরটির নাম "রামকৃষ্ণ কুণ্ড" এবং যে ঘরে রামকৃষ্ণ পরমহংস বিশ্রাম নিয়েছিলেন, সেই ঘরটি এখন "বেদীঘর" নামে পরিচিত। যোগোদ্যানে একটি পঞ্চবটীও আছে।
যোগোদ্যানের প্রতিষ্ঠাতা রামচন্দ্র দত্তও এই মঠেই মারা যান। তাঁর দেহাবশেষ রামকৃষ্ণ পরমহংসের দেহাবশেষের পাশেই সমাহিত করা হয়েছিল।
কার্বন কর
কার্বন কর বা কার্বন ট্যাক্স হল জ্বালানী ব্যবহারের ফলে নির্গত কার্বনের উপর ধার্যকৃত কর বা ট্যাক্স। কার্বন ডাই অক্সাইড উৎপাদনের জন্য তথা পরিবেশ দূষিত করার জন্য জ্বালানী ব্যবহারকারীকে যে ট্যাক্স দিতে হয় প্রথাগতভাবে তাই কার্বন ট্যাক্স হিসেবে গণ্য কর হয়। পেট্রোল, ডিজেল, কয়লা, প্রাকৃতিক গ্যাসসহ প্রায় সকল জীবাশ্ম জ্বালানীতেই কার্বন বিদ্যমান এবং তা পুড়িয়ে শক্তি উৎপাদন করলে কার্বন ডাই অক্সাইড নির্গত হয়। অপরদিকে কিছু কিছু নবায়নযোগ্য শক্তি যেমন বায়ু শক্তি, সূর্যালোক থেকে প্রাপ্ত বিদ্যুৎ, পানি বিদ্যুৎ এবং পরমাণবিক বিদ্যৎ থেকে কার্বন ডাই অক্সাইড নির্গত হয় না। কার্বনডাই অক্সাইড এবং কার্বন মনো অক্সাইড নির্গত হয়ে পরিমণ্ডলে ছড়িয়ে পড়লে তা পৃথিবীর তাপকে ধরে রাখে যার ফলে পৃথিবীত তাপমাত্রা বেড়ে গিয়ে মেরু অঞ্চলের বরফ গলে পৃথিবীর নিম্নাংশ প্লাবিত করে দিতে পারে। একে গ্রীনহাউস প্রতিক্রিয়া বলে। যেহেতু কার্বনের নিঃসরণই এই প্রতিক্রিয়ার প্রধান কারণ, তাই কার্বন সম্পন্ন জ্বালানী ব্যবহারের উপর অনেক উন্নত দেশে কর আরোপ করা হয়।
কার্বন কর আরোপ করার মাধ্যমেই সবচেয়ে স্বল্প ব্যয়ে কার্বনের নিঃসরণ কমানো সম্ভব। অর্থনৈতিক দিক দিয়ে বিবেচনা করলে কার্বন কর হল একটি প্রতিক্রিয়াশীল কর কারণ কার্বনের নিঃসরণের ফলে যে পরিমাণ ক্ষয়-ক্ষতি হচ্ছে, কর উত্তোলনের মাধ্যমে তার ক্ষতিপূরণ করা সম্ভব নয়। এই করের আরোপের একমাত্র উদ্দেশ্য হল জনগণকে কাররন সম্পন্ন জ্বালানী ব্যবহারে নিরুৎসাহিত করা। অপর দিক দিয়ে বিবেচনা করলে কার্বন কর একটি প্রত্যাবর্তনশীল কর। এটি প্রত্যাবর্তনশীল কর এই কারণে যে গ্রিনহাউস প্রতিক্রিয়ার ফলে ক্ষতিগ্রস্থ মানুষকে উত্তোলিত কর থেকে সহায়তা প্রদান করা যেতে পারে।
কার্বন কর নীতির বিরুদ্ধেও অনেক ধরনের প্রচারণা ও বিতর্ক রয়েছে। অনেকের মতে সব ক্ষেত্রে কার্বন কর আরোপ করা হলে জ্বালানী ব্যবহারকারী অনেক কোম্পানি বন্ধ হয়ে যেতে পারে বা তাদের লাভ কমে যেতে পারে। এতে করে অনেক মানুষ বেকার হওয়ার সম্ভাবনা রয়েছে। এছাড়া কার্বন করের কল্যাণে মানুষ যদি ব্যক্তিগত গাড়ির ব্যবহার কমিয়ে দেয় তাহলে যানবাহন শিল্পও ঝুঁকির মধ্যে পড়বে এবং এথেকেও বেকারত্বের হার বাড়ার সম্ভাবনা রয়েছে। যুক্তরাষ্ট্র, রাশিয়া এবং চীনের অনেক বিদ্যুৎ উৎপাদনকারী কোম্পানি শুরু থেকেই কার্বন করের বিরোধিতা করে আসছে।
মাফিয়া ২
মাফিয়া ২ () অ্যাকশান-এডভেঞ্চার ভিডিও গেম যা পূর্বের পর্ব। এর নির্মাতা ২কে চেক যা ইলুয়েসন সফটওয়ার্ক নামে ছিল। এবং প্রকাশক ২কে গেমস্। মূলত এটি ঘোষণা করা হয়েছিল ২০০৭ সালে লেপিযিং গেমস কনভেনশনে। ২০১০-এর আগস্টে এটি মাইক্রোসফট উইন্ডোজ, প্লেস্টেশন ৩, এক্স বক্স ৩৬০তে মুক্তি পায়।ম্যাক ওএসেরটি মুক্তি পায় ডিসেম্বর ২০১১-তে ফেরাল ইন্টার‍্যাক্টিভ কর্তৃক। কানেক্ট২মিডিয়া কর্তৃক ২০১০ সালে এই গেমের মোবাইল ভার্সন বের হয় ২০১০ সালে।
গিরিয়া হাঁস
গিরিয়া হাঁস (বৈজ্ঞানিক নাম: "Anas querquedula") বা জিরিয়া হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা, ওশেনিয়া ও এশিয়ার বিভিন্ন দেশে দেখা যায়। ইউরোপ ও পশ্চিম এশিয়া এদের প্রধান প্রজননস্থল। শীতকালে এসব অঞ্চল থেকে ভারতীয় উপমহাদেশ, অস্ট্রেলেশিয়া ও আফ্রিকায় এরা পরিযান করে।
গিরিয়া হাঁসের বৈজ্ঞানিক নামের অর্থই "হাঁস" (লাতিন: "anas" = হাঁস; "querquedula" = এক প্রকারের হাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৬৯ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত। শ্রেণীবিন্যাসবিদ্যার জনক ক্যারোলাস লিনিয়াস ১৭৫৮ সালে সর্বপ্রথম এই প্রজাতিটি বর্ণনা করেন।
গিরিয়া হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।
পিয়াং হাঁস
পিয়াং হাঁস (বৈজ্ঞানিক নাম: "Anas strepera") বা পিয়ং হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। পিয়াং হাঁসের বৈজ্ঞানিক নামের অর্থ "কোলাহল-প্রিয় হাঁস" (লাতিন: "anas" = হাঁস, "strepera" = কোলাহল-প্রিয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।
পিয়াং হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য। এর একটি উপপ্রজাতি ওয়াশিংটন দ্বীপের পিয়াং হাঁস ১৮৭৪ সালেপৃথিবী থেকে বিলুপ্ত হয়ে গেছে।
নাগ-ছু বিভাগ
নাগ-ছু বিভাগ (; ) তিব্বত স্বয়ংশাসিত অঞ্চলের সর্ববৃহৎ প্রশাসনিক বিভাগ। এই বিভাগের মোট ক্ষেত্রফল । নাগ-ছু বিভাগের রাজধানী শহর নাগ-ছু নাগ-ছু জেলায় অবস্থিত।
এই বিভাগটি এগারোটি জেলায় বিভক্ত।
গ্ঝিস-কা-র্ত্সে বিভাগ
গ্ঝিস-কা-র্ত্সে (; ) তিব্বত স্বয়ংশাসিত অঞ্চলের একটি প্রশাসনিক বিভাগ। গ্ঝিস-কা-র্ত্সে বিভাগের রাজধানী শহর গ্ঝিস-কা-র্ত্সে। প্রাচীন তিব্বতের দ্বুস-গ্ত্সাং অঞ্চলের অবস্থানে বর্তমান গ্ঝিস-কা-র্ত্সে বিভগটি অবস্থিত।
এই বিভাগটি আঠারোটি জেলায় বিভক্ত।
তিব্বত স্বয়ংশাসিত অঞ্চলের প্রশাসনিক বিভক্তির তালিকা
গণচীনের স্বয়ংশাসিত অঞ্চলগুলির মধ্যে একটি তিব্বত স্বয়ংশাসিত অঞ্চলকে নিম্নলিখিত প্রশাসনিক বিভক্তিতে ভাগ করা হয়।
THDL Gazetteer of Tibet & the Himalayas
ম্ঙ্গা'-রিস বিভাগ
ম্ঙ্গা'-রিস বিভাগ (; ) তিব্বত স্বয়ংশাসিত অঞ্চলের একটি উত্তরপশ্চিমে লাসা শহর থেকে ১৬০০ কিলোমিটার দূরে সমুদ্রপৃষ্ঠ থেকে ৪,৫০০ মিটার উচ্চতায় অবস্থিত প্রশাসনিক বিভাগ।
ম্ঙ্গা'-রিস বিভাগে দশম শতাব্দী থেকে প্রাচীন গুজ রাজ্য অবস্থিত ছিল। পরবর্তীকালে এই অঞ্চলটি দ্বুস-গ্ত্সাং অঞ্চলের অন্তর্গত হয়। রাজনৈতিক ভাবে বিতর্কিত আকসাই চিন অঞ্চলের কিছু অংশ এই বিভাগে অবস্থিত। আকসাই চিন অঞ্চলটি ভারত দাবী করলেও তা চীনের প্রশাসনিক অধিকারে রয়েছে।
এই অঞ্চলের ওপর দিয়ে ২১৯ নং জাতীয় সড়ক অবস্থিত। ২০১০ খ্রিষ্টাব্দের ১লা জুলাই বিশ্বের চতুর্থ উচ্চতম ঙ্গারি গুনসা বিমাননবন্দর চালু হওয়ার পর লাসা শহর থেকে মাত্র দেড় ঘন্টাইয় এই স্থানে পৌছোন যায়।
এই বিভাগটি সাতটি জেলায় বিভক্ত।
দি অ্যাডভেঞ্চার্স অব টম সয়্যার
টম সয়্যারের দুঃসাহসীক অভিযান (মূল শিরোনাম দি অ্যাডভেঞ্চার্স অফ টম সয়্যার "()") ১৮৭৬ সালে প্রকাশিত মার্ক টোয়েইনের একটি অসাধারণ অনবদ্য কিশোর উপন্যাস যা টম সয়্যার নামের এক বাড়ন্ত কিশোরকে নিয়ে রচিত যে মিসিসিপি নদীর তীরে বাস করে। এর কাহিনী মূলত সেইন্ট পিটারবার্গ নামক কাল্পনিক শহরকে কেন্দ্র করে ঘটে, যা হ্যানিবল, মিসৌরির দ্বারা প্রভাবিত, যেখানে টোয়েইন তার বাল্যকাল কাটিয়েছেন।
অনাথ টম সয়্যার তার মাসি পলি এবং সৎ ভাই সিডের সাথে থাকে। টমের নোংরা কাপড় এবং দুষ্টমি তাকে প্রতিদিন মাসির দ্বারা শাসন করতে বাধ্য করায় এবং তিনি তাকে কিছু বাড়তি কাজ করতে দেন। টম তখন চালাকির সাথে সেই কাজগুলো তার বন্ধুদের দিয়ে করিয়ে নেয় কিছু ছোট-খাটো জিনিসের বিনিময়ে।
টম শহরে আসা নতুন মেয়ে বেকি থ্যাচারের কে ভালোবেসে ফেলে এবং চুম্বনের মাধ্যমে সম্পর্ক স্থাপনে সক্ষম হয়। কিন্তু তাদের ভালোবাসার সেইখানেই সমাপ্তি ঘটে যখন বেকি জানতে পারে টমের এর আগেও এমি লরেন্স নামে এক মেয়ের সাথে সম্পর্ক ছিল। বেকির সাথে সম্পর্ক শেষ হওয়ার পর টম হাক্‌লবেরি ফিনের সাথে গোরস্থান যায় এবং ইঞ্জুন জোর দ্বারা ড. রবিনসন হত্যা স্বচক্ষে প্রত্যক্ষ করে।
টম, হাক্‌ এবং জো হারপার একটি দ্বিপে পালিয়ে যায়। যখন তারা তাদের নতুন পাওয়া স্বাধীনতা উপভোগ করছিলো তখন তারা জানতে পারে মানুষ তাদের লাশ নদীতে খুঁজছে। এক রাতে টম বাড়িতে ফিরে তার জন্য অন্যদের মানসিক বিপর্যয় প্রত্যক্ষ করে। তারা স্বাধীন জীবন যাপন থেকে আবার আগের জীবনে ফিরে যাওয়ার সিদ্ধান্ত নেয়।
স্কুলে ফিরে আসার পর সে বেকির ভালোবাসা আবার ফিরে পায়, এবং অনেকের স্নেহের পাত্র হয়ে ওঠে। টম উপলব্ধি করে ইঞ্জুন জো জেনে গিয়েছে যে টম আর হাক্‌ রবিনসন হত্যার সময় উপস্থিত ছিল।
বোধিপথপ্রদীপ
বোধিপথপ্রদীপ () বিখ্যাত বৌদ্ধ পন্ডিত অতীশ দীপঙ্কর দ্বারা রচিত একটি বৌদ্ধ রচনা বিশেষ।
অতীশ দীপঙ্কর একাদশ শতাব্দীতে সংস্কৃত ভাষায় মাত্র উনসত্তরটি সূত্রে বোধিপথপ্রদীপ রচনা করেন। এই রচনায় তিনি বিভিন্ন বৌদ্ধ সম্প্রদায় ও দর্শনের মেলবন্ধন ঘটিয়ে বোধি লাভের সম্পূর্ণ পথের বিভিন্ন ধাপের বর্ণনা দিয়েছেন, যা তিব্বতী বৌদ্ধধর্মে লাম-রিম নামে বিখ্যাত। এই রচনানুসারে তিনি বৌদ্ধ উপাসকদের ধর্মীয় আচরণের ওপর তাঁদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তাঁরা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তাঁরা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।
চার্লস, প্রিন্স অব ওয়েলস
চার্লস ফিলিপ আর্থার জর্জ (; জন্ম: ১৪ নভেম্বর, ১৯৪৮) লন্ডনের বাকিংহাম প্রাসাদে জন্মগ্রহণকারী, ব্রিটিশ রাজসিংহাসনের প্রত্যাশী ব্রিটেনের রাণী দ্বিতীয় এলিজাবেথ ও প্রিন্স ফিলিপ দম্পতির জ্যেষ্ঠ পুত্র। তিনি প্রিন্স অব ওয়েলস এন্ড আর্ল অব চেস্টার পদবীটি ১৯৫৮ সাল থেকে ধারণ করে আছেন। এছাড়াও তিনি বিবাহ-বিচ্ছেদকৃত ডায়ানা ও পরবর্তীকালে বিবাহ-বন্ধনে আবদ্ধ ক্যামিলার স্বামী।
১৪ নভেম্বর, ১৯৪৮ তারিখে গ্রীনিচ মান সময় ৯:১৪ ঘটিকায় বাকিংহাম প্রাসাদে চার্লস জন্মগ্রহণ করেন। তাঁর জন্মের পূর্বেই ২২ অক্টোবর, ১৯৪৮ তারিখে রাজা ষষ্ঠ জর্জের রাজাজ্ঞা পত্রের মাধ্যমে ঘোষিত হয়েছিল যে, প্রিন্সেস এলিজাবেথ এবং ডিউক অব এডিনবরার কোন সন্তান জন্মগ্রহণ করলেই সন্তানটি রাজকুমার হিসেবে বিবেচিত হবে। সেইসূত্রে চার্লস জন্মকালীন সময় থেকেই প্রিন্সের মর্যাদাপ্রাপ্ত হন।
১৯৫৫ সালে বাকিংহাম প্রাসাদ থেকে ঘোষণা করা হয় যে, চার্লস গৃহ অভ্যন্তরে পড়াশোনা করবেন ও প্রাতিষ্ঠানিক শিক্ষালাভের অধিকারী হবেন। এরফলে তিনিই প্রথম রাজসিংহাসনের দাবীদার হিসেবে প্রথম এ ধরণের শিক্ষার সুযোগ লাভ করেন। বাকিংহাম প্রাসাদের অভ্যন্তরে গৃহশিক্ষা লাভের পর তিনি লন্ডন, হ্যাম্পশায়ার এবং স্কটল্যান্ডে পড়াশোনা করেন। এরপর ১৯৬৭ সালে কেমব্রিজের ট্রিনিটি কলেজে ভর্তি হন। ১৯৭১ সালে সেখান থেকে স্নাতক ডিগ্রী অর্জন করেন। এছাড়াও তিনি অ্যাবেরিস্টিথ ইউনিভার্সিটি কলেজ অব ওয়েলসে অধ্যয়ন করেন। এরপর রয়্যাল এয়ারফোর্স কলেজ ও ডার্টমাউথের রয়্যাল নেভাল কলেজে ভর্তি হন। ১৯৭১ থেকে ১৯৭৬ মেয়াদকালের রয়্যাল নেভিতে সফরকালীন দায়িত্ব পালন করেন। পরবর্তীকালে আধুনিক স্থাপত্যবিদ্যার সমালোচকের ভূমিকায় অবতীর্ণ হয়েছেন চার্লস। ১৯৮৯ সালে এ ভিশন অব ব্রিটেন নামীয় সাময়িকীতে তিনি এ সম্পর্কীয় মতামত প্রতিফলন করেন। ১৯৯২ সালে তিনি প্রিন্স অব ওয়েলস ইনস্টিটিউট অব আর্কটেকচার নামীয় প্রতিষ্ঠান গঠন করেন। এ প্রতিষ্ঠানটি পরবর্তীতে শহর পুণর্গঠন ও উন্নয়ন প্রকল্প হিসেবে পরিচিত বিআরই ট্রাস্টের সাথে জড়িত হয়।
যুবক বয়সে চার্লস অনেক নারীর সাথে সম্পর্ক গড়ে তোলেন। চার্লসের বান্ধবীদের তালিকায় ছিলেন - জর্জিনা রাসেল, লেডি জেন ওয়েলেসলে, ডেভিনা শেফিল্ড, লেডি সারাহ ম্যাককরগুডেল, ক্যামিলা প্রমূখ। অবশ্য পরবর্তীকালে ক্যামিলা চার্লসের দ্বিতীয় পত্নী হয়েছিলেন।
ডায়ান, প্রিন্সেস অব ওয়েলসকে ১৯৮১ সালে বিয়ে করেন। কিন্তু ১৯৯৬ সালে তাঁদের মধ্যে বিবাহ-বিচ্ছেদ ঘটে। এ সংসারে প্রিন্স উইলিয়াম ও প্রিন্স হ্যারি অব ওয়েলস নামে দুই পুত্র রয়েছে। পরবর্তীতে ২০০৫ সাল থেকে ক্যামিলা, ডাচেস অব কর্নওয়াল এর সাথে সংসারধর্ম পালন করছেন চার্লস।
এইচএসবিসি
এইচএসবিসি হোল্ডিং পিএলসি বা এইচএসবিসি হল একটি বহুজাতিক ব্যাংকিং সেবা প্রদানকারী প্রতিষ্ঠান । যুক্তরাজ্যের লন্ডনে এর সদর দফতর অবস্থিত। এটি পৃথিবীর অন্যতম বৃহৎ ব্যাংক। ১৯৯১ সালে দি হংকং এন্ড সাংহাই ব্যাংকিং কর্পোরেশন থেকে নতুন একটি হোল্ডিং কোম্পানি গঠিত হয়ে এইচএসবিসি তে রূপ নেয়। এর পূর্বোক্তোন কোম্পানি দি হংকং এন্ড সাংহাই ব্যাংকিং কর্পোরেশন হংকং এবং সাংহাইতে ১৮৬৫ সালে সর্বপ্রথম এর শাখা খোলে।
আফ্রিকা, এশিয়া, ইউরোপ এবং দক্ষিণ আমেরিকা সহ প্রায় ৮৫ টি দেশে এইচএসবিসির প্রায় ৭২০০ টি অফিস রয়েছে। সারা বিশ্বজুড়ে প্রতিষ্ঠানটির গ্রাহক সংখ্যা প্রায় ৮৯ মিলিয়ন। ৩১ ডিসেম্বর ২০১২ এর পরিসংখ্যান অনুযায়ী প্রতিষ্ঠানটির মোট সম্পদের পরিমাণ প্রায় ২.৬৯৩ বিলিয়ন মার্কিন ডলার যার প্রায় অর্ধেক সম্পদ রয়েছে ইউরোপে , মধ্যপ্রাচ্য ও আফ্রিকায় রয়েছে চার ভাগের এক ভাগ এবং এশিয়া প্যাসিফিক ও আমেরিকায় রয়েছে বাকী চার ভাগের এক ভাগ। ফোর্বস ম্যাগাজিনের মতে এটি সম্পদের দিক দিয়ে ২০১২ সালের পৃথিবীর সর্ববৃহৎ ব্যাংক এবং পৃথিবীর ষষ্ঠ বৃহৎ পাবলিক লিমিটেড কোম্পানি।
এইচএসবিসি মূলত চারটি প্রধান ব্যবসায়িক কর্মকান্ড পরিলানা করে থাকে। এর মধ্যে রয়েছে বিনিয়োগ ব্যাংকিং, গ্লোবাল ব্যাংকিং, সম্পদ ব্যবস্থাপনা ও ব্যক্তিগত ব্যাংকিং।
ব্যাংকটি বিশ্বের অন্যতম বৃহৎ দুটি শেয়ার বাজার হংকং এবং লন্ডন স্টক মার্কেটে নিবন্ধিত। ৬ জুলাই ২০১২ এর উপাত্ত অনুযায়ী প্রতিষ্ঠানটির মোট বাজার মূল্য ছিল ১০২.৭ বিলিয়ন মার্কিন ডলার। এটি রয়েল ডাচ শেল কোম্পানির পরে লন্ডন স্টক এক্সচেঞ্জে সর্ববৃহৎ কোম্পানি।
এইচএসবিসি বাংলাদেশে ১৯৯৬ সালে কাজকর্ম শুরু করে। এইচএসবিসি বাংলাদেশে প্রাথমিকভাবে শহরাঞ্চলের উপর গুরুত্ত্ব দেয় এবং ঢাকা রাজধানী শহরের অধিকাংশ এলাকায় শাখা খুলে, চট্টগ্রাম ও সিলেট শহরেও শাখা রয়েছে। এইচএসবিসি ব্যাংকের শহরে এটিএম বুথের ভাল সংখ্যা আছে, এবং বেশিভাগের পাঁচ তারকা হোটেলগুলিতেও বুথ রয়েছে।
লাম-রিম
লাম-রিম () তিব্বতী বৌদ্ধধর্মে বোধি লাভের সম্পূর্ণ পথের বিভিন্ন ধাপকে বলা হয়।
অতীশ দীপঙ্কর ভারত থেকে তিব্বত এলে গুজ রাজ্যের রাজা ল্হা-লামা-ব্যাং-ছুব-ওদ তাঁকে বিভিন্ন সূত্র ও তাদের টীকাভাষ্যের মধ্যে পারস্পরিক বিরোধিতাকে নির্মূল করার উদ্দেশ্যে বোধিলাভের উপায়ের একটি পরিপূর্ণ অথচ সংক্ষিপ্ত সারসংক্ষেপ রচনা করতে অনুরোধ করেন। তাঁর এই অনুরোধে অতীশ দীপঙ্কর তাঁর বোধিপথপ্রদীপ রচনায় যে তত্ত্ব উপস্থাপিত করেন, তা পরবর্তীকালে তিব্বতে লাম-রিম নামে পরিচিত হয়। লাম-রিম তত্ত্ব পরবর্তীকালে তিব্বতে ব্কা'-গ্দাম্স ধর্মসম্প্রদায়ের মূল ভিত্তি হয়। পরবর্তীকালে ব্কা'-গ্দাম্স ধর্মসম্প্রদায়ের বৌদ্ধ পন্ডিত স্গাম-পো-পা-ব্সোদ-নাম্স-রিন-ছেন লাম-রিম তত্ত্বের সাথে মহামুদ্রাকে যুক্ত করে তিব্বতে ব্কা'-ব্র্গ্যুদ র্মসম্প্রদায় সৃষ্টি করেন। চতুর্দশ শতাব্দীতে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পা লাম-রিম তত্ত্বের ওপর লাম-রিম-ছেন-মো নামক বিখ্যাত গ্রন্থ রচনা করেন।
বৌদ্ধ উপাসকদের ধর্মীয় আচরণের ওপর তাঁদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তাঁরা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তাঁরা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।
'ব্রোম-স্তোন-পা-র্গ্যল-বা'ই-'ব্যুং-গ্নাস
'ব্রোম-স্তোন-পা-র্গ্যল-বা'ই-'ব্যুং-গ্নাস () (১০০৪-১০৬৪) অতীশ দীপঙ্করের প্রধান শিষ্য ও তিব্বতে ব্কা'-গ্দাম্স ধর্মসম্প্রদায়ের প্রতিষ্ঠাতা ছিলেন।
'ব্রোম-স্তোন-পা-র্গ্যল-বা'ই-'ব্যুং-গ্নাস ১০০৪ খ্রিষ্টাব্দে তিব্বতের তুলোং নামক স্থানে জন্মগ্রহণ করেন। তাঁর পিতার নাম ছিল স্কু-গ্শেন-য়াগ-গ্শের-'ফেন () এবং মাতার নাম ছিল খু-'ওদ-ব্জা'-লান-গ্চিগ-মা ()
উনিশ বছর বয়সে তিনি গ্রুম-গ্যি-ম্খান-বু-ছেন-পো-সে-ব্ত্সুন () নামক এক লামার সাথে মধ্যমক এবং র্ন্যিং-মা তন্ত্র সম্বন্ধে শিক্ষালাভ করেন। অতীশ দীপঙ্কর তিব্বত গেলে 'ব্রোম-স্তোন-পা-র্গ্যল-বা'ই-'ব্যুং-গ্নাস তাঁর শিষ্যত্ব গ্রহণ করেন। ১০৪২ খ্রিষ্টাব্দ থেকে তিনি তিব্বতে বৌদ্ধ ধর্ম প্রচার শুরু করে ব্কা'-গ্দাম্স ধর্মসম্প্রদায়ের প্রতিষ্ঠা করেন। তিনি ১০৫৬ খ্রিষ্টাব্দে লাসা নগরের উত্তরে এই ধর্মসম্প্রদায়ের জন্য র্বা-স্গ্রেং বৌদ্ধবিহার স্থাপন করেন। তাঁর তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (), ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার ()
তিব্বতী বৌদ্ধধর্ম অনুসারে 'ব্রোম-স্তোন-পা-র্গ্যল-বা'ই-'ব্যুং-গ্নাসকে অবলোকিতেশ্বরের পঁয়তাল্লিশতম অবতার রূপে কল্পনা করা হয়।
শাঁওলি মিত্র
শাঁওলি মিত্র হচ্ছেন বাংলা থিয়েটার ও সিনেমার অভিনেত্রী। তিনি ঋত্বিক ঘটকের যুক্তি তক্কো আর গপ্পো চলচ্চিত্রে বংগবালা চরিত্রে অভিনয় করেছিলেন। তিনি ছিলেন শম্ভু মিত্র ও তৃপ্তি মিত্রের কন্যা এবং তাঁর পিতামাতাও থিয়েটার ব্যক্তিত্ব ছিলেন। ২০১১ সালে তিনি রবীন্দ্র সার্ধশত জন্মবর্ষ উদযাপন সমিতির একজন চেয়ারপার্সন ছিলেন।
ইউনিভার্সিটি অব ক্যালিফোর্নিয়া, সান ফ্রান্সিস্কো
ইউনিভার্সিটি অব ক্যালিফোর্নিয়া, সান ফ্রান্সিস্কো ক্যালিফোর্নিয়ার সান ফ্রান্সিস্কোতে অবস্থিত একটি চিকিৎসাবিজ্ঞান বিষয়ক শিক্ষা ও গবেষণাকেন্দ্র। চিকিৎসাবিজ্ঞানে এটি পৃথিবীর অন্যতম শ্রেষ্ঠ বিশ্ববিদ্যালয় হিসেবে বিবেচিত। ইউনিভার্সিটি অব ক্যালিফোর্নিয়ার ১০টি ক্যাম্পাসের মধ্যে এটি শুধুমাত্রই স্নাতকোত্তর শিক্ষার জন্য এবং চিকিৎসাবিজ্ঞান ও বায়োমেডিকেল বিজ্ঞানসমূহের জন্য। এর চিকিৎসাকেন্দ্রের মধ্যে রয়েছে কিডনি এবং যকৃত প্রতিস্থাপন, রেডিওলজি, নিউরোলজি, নিউরোসার্জারি, ক্যান্সারবিদ্যা, চক্ষুবিদ্যা।
এই বিশ্ববিদ্যালয়ের শিক্ষকদের মধ্যে রয়েছেন পাঁচজন নোবেল বিজয়ী, ন্যাশানাল অ্যাকাডেমি অব সায়েন্সের ৩১ জন সদস্য, ইন্সটিটিউট অব মেডিসিন এর ৬৯ জন সদস্য। এই বিশ্ববিদ্যালয় থেকে মাস্টার অব সায়েন্স, ডক্টর অব ফিলোসফি, ডক্টর অব ফার্মাসি, ডক্টর অব মেডিসিন, ডক্টর অব ডেন্টাল সার্জারি এবং ডক্টর অব ফিজিক্যাল থেরাপি ডিগ্রি প্রদান করে।
কিষেনজি
মাল্লোজুলা কোটেশ্বর রাও (২৬ নভেম্বর, ১৯৫৪ – ২৪ নভেম্বর, ২০১১), সাধারণভাবে পরিচিত তাঁর কিষেনজি () "ছদ্মনামে"। তিনি ছিলেন ভারতের কমিউনিস্ট পার্টি (মাওবাদী)র একজন পলিটব্যুরো এবং পার্টির কেন্দ্রীয় সামরিক কমিশনের সদস্য, এবং ছিলেন পার্টির সামরিক নেতা। ভারতের কমিউনিস্ট পার্টি (মাওবাদী) ভারতের একটি অতি-বামপন্থী সাম্যবাদী দল। এই দলটিকে ভারত সরকার "সন্ত্রাসবাদী সংগঠন", হিসেবে তালিকাভুক্ত করেছে এবং এটির সকল "গঠন ফ্রন্ট সংগঠন"গুলোকে বেআইনি কার্যকলাপ (নিবারণ) অ্যাক্ট (UAPA) অনুযায়ী নিষিদ্ধ করা হয়েছে। তাকে "ভারতে মাওবাদের মুখ"রূপে দেখা হয়।।
২০১০ সালের জানুয়ারিতে তিনি প্রচারমাধ্যমের কাছে ৮ পৃষ্ঠার লিখিত বিবৃতি ফ্যাক্স করেন এবং সেই লেখায় তিনি জ্যোতি বসুকে পশ্চিমবঙ্গের জঙ্গল অধ্যুষিত জেলাগুলোতে “অনুন্নয়ন” এবং তার “ফলশ্রুতিতে অশান্তি”র জন্য দায়ী করেন। এমনকি তিনি বসু বাবুর সাম্যবাদ সম্পর্কিত বোধ নিয়েও প্রশ্ন করেন। তিনি লেখেন,
কিষেনজি বলেন, "ইসলামি উত্থানকে বিরোধিতা করা উচিত নয় যেহেতু এটি প্রকৃতিগতভাবে সাধারণত মার্কিন-বিরোধী এবং সাম্রাজ্যবাদ-বিরোধী। আমরা, অতএব, চাই এটি বাড়ুক"।
লালগড়ের বুড়িশোল জংগলে ২৪ নভেম্বর ২০১১ তার মৃত্যু হয় পুলিশের সাথে যুদ্ধে এমনটা প্রচারিত হয় সরকারী তরফে। মাওবাদী দল এবং গণতান্ত্রিক অধিকার রক্ষা কর্মীরা মনে করেন তাকে আগে ধরে নিয়ে পুলিশ বা নিরাপত্তা বাহিনী হত্যা করে। মৃতদেহে একাধিক ক্ষতচিহ্ন ছিল। কবি ভারভারা রাও মনে করেন তাকে গ্রেপ্তার করে বীভৎস অত্যাচার চালানো হয় ও মিথ্যা সংঘর্ষের কথা প্রচার করা হয়। তাকে নিয়ে শিল্পী কবীর সুমন গান লেখেন "কোটেশ্বর রাও রাও রাও/ শাহাদাত বৃথা যায় না একটাও"।
জেন-সুন হুয়াং
জেন-সুন হুয়াং একজন তাইওয়ানি-আমেরিকান উদ্যোক্তা এবং ব্যবসায়ী। তিনি গ্রাফিক্স-প্রসেসর কোম্পানি এনভিডিয়ার প্রতিষ্ঠাতা এবং এর প্রেসিডেন্ট এবং প্রধান নির্বাহী কর্মকর্তা হিসেবে কর্মরত আছেন।
হুয়াং ওরেগন স্টেট ইউনিভার্সিটি থেকে ১৯৮৪ সালে তড়িৎ প্রকৌশলে উপস্নাতক ডিগির অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৯২ সালে তড়িৎ প্রকৌশলে মাস্টার্স ডিগ্রি অর্জন করেন। তিনি ১৯৯৩ সালে এনভিডিয়া প্রতিষ্ঠা করেন। তিনি স্ট্যানফোর্ড বিশ্ববিদ্যালয়কে ৩০ মিলিয়ন ডলার দান করেন।
গোলপাতা
গোলপাতা (), ভারত মহাসাগর এবং প্রশান্ত মহাসাগর অঞ্চলের উপকূলীয় এবং মোহনা এলাকার একপ্রকার পাম জাতীয় উদ্ভিদ, যাদেরকে 'নিপা পাম' নামেও ডাকা হয়। এটি পামের একমাত্র প্রজাতি যাদেরকে ম্যানগ্রোভ অঞ্চলে পাওয়া যায়। এই উদ্ভিদটি তার মূল জেনাস নিপা হতে উদ্ভত একমাত্র প্রজাতি যার উপ প্রজাতি নিপোডিয়া।
এই উদ্ভিদটি বিভিন্ন স্থানে বিভিন্ন নামে পরিচিত; "আত্তপ" (সিঙ্গাপুর), "নিপা" (ফিলিপাইন), "বুআহ আতপ" (ইন্দোনেশিয়া), "বুআহ নিপাহ" (মালয়শিয়া), "দুয়া নুয়ক" (ভিয়েতনাম), "জিং পল" (শ্রীলংকা), "গোলপাতা" (পশ্চিমবঙ্গ, বাংলাদেশ), এবং "দানী" (মায়ানমার)
মালয়েশিয়া, ফিলিপাইন, থাইল্যান্ড, ভিয়েতনাম, সিঙ্গাপুর, ইন্দোনেশিয়া, অস্ট্রেলিয়া, বোর্নিও, পপুয়া নিউ গিনি, কম্বোডিয়া, মায়ানমার, বাংলাদেশ দেশসমূহে জন্মে থাকে।
গল্পাতার ফলে প্রচুর ভিটামিন ও মিনারেল যুক্ত। বিশেষত চর্মরোগ এর সকল পর্যায় নিরাময়ে সাহায্য করে।
গেওয়া
গেওয়া (বৈজ্ঞানিক নাম:"Excoecaria agallocha"), ম্যানগ্রোভ এলাকার একপ্রকার উদ্ভিদ। এটি ভারতের উত্তর পশ্চিম উপকূলীয় এলাকা হতে শুরু করে অস্ট্রেলিয়ার দক্ষিণ-পূর্ব উপকূল পর্যন্ত বিস্তৃত।
গেওয়া সুন্দরবনের অন্যতম গুরুত্বপূর্ণ বৃক্ষ। এ গাছ লম্বা ও সোজাভাবে জন্মায়। গেওয়া কাঠে একধরনের সাদা আঠা রয়েছে যা চোখের জন্য খুবই ক্ষতিকর। এ গাছের ফুলে মধু হয়, ফল হরিণের প্রিয় খাবার।
দেশলাইয়ের কাঠি তৈরিতে গেওয়া কাঠ ব্যাপকহারে ব্যবহৃত হয়। এ গাছের গুঁড়ি দিয়ে ঢোল, তবলা, খোল প্রভৃতি তৈরি হয়। পেন্সিল তৈরিতেও এ কাঠ ব্যবহৃত হয়।
আন্তর্জাতিক ক্রিকেটে শচীন তেন্ডুলকরের শতরানের তালিকা
শচীন তেন্ডুলকর ভারতীয় ক্রিকেট দলের একজন প্রাক্তন ক্রিকেটার ও অধিনায়ক এবং তাঁর প্রজন্মের সর্বসেরা ব্যাটসম্যান হিসেবে স্বীকৃত। তেন্ডুলকর টেস্ট ক্রিকেট ও একদিনের আন্তর্জাতিক ক্রিকেট উভয় ধরণের খেলায় মোট একশতটি শতরানের মালিক। টেস্টে মোট ৫১টি ও একদিনের ক্রিকেট মোট ৪৯টি শতরান কোন ব্যাটসম্যান দ্বারা সংগৃহীত সর্বাধিক শতরানের একটি বিশ্বরেকর্ড।
১৯৮৯ খ্রিষ্টাব্দে টেস্ট ক্রিকেট খেলায় অভিষেকের পর তেন্ডুলকর ১৯৯০ খ্রিষ্টাব্দে ইংল্যান্ডের বিরুদ্ধে তাঁর প্রথম শতরান করেন। তিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধেই শতরান করেছেন এবং অস্ট্রেলিয়ার স্টিভ ওয়াহর বিশ্বের দ্বিতীয় ব্যাটসম্যান যিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধে কোন না কোন ইনিংসে ১৫০ বা তার বাশি রান করেছেন। তিনি জিম্বাবুয়ে বাদ দিয়ে সমস্ত টেস্ট খেলিয়ে দেশে গিয়েই শতরান করেছেন। ২০১০ খ্রিষ্টাব্দের অক্টোবর মাসে তিনি কুড়িতম ১৫০ করে ব্রায়ান লারার রেকর্ড ভাঙ্গেন। ২০০৪ খ্রিষ্টাব্দে তিনি বাংলাদেশের বিরুদ্ধে অপরাজিত ২৪৮ রান করে টেস্ট ক্রিকেট এক ইনিংসে তাঁর জীবনের সর্বোচ্চ রান করেন। তেন্ডুলকর ছয়টি দ্বিশতরান করেন ও ১৫টি ইনিংসে অপরাজিত থাকেন। তাঁর ৫১টি শতরানের মধ্যে ২৭টি বিদেশের মাটিতে করা। তিনি ৯০ থেকে ৯৯ এর মধ্যে নয় বার আউট হন।
১৯৮৯ খ্রিষ্টাব্দে একদিনের আন্তর্জাতিক ক্রিকেট খেলায় অভিষেক হলেও শচীনের প্রথম শতরান ৭৯টি ম্যাচ খেলার পর ১৯৯৪ খ্রিষ্টাব্দে অস্ট্রেলিয়ার বিরুদ্ধে হয়। তিনি একদিনের আন্তর্জাতিক ক্রিকেট খেলা সমস্ত দেশের বিরুদ্ধে শতরান করেছেন। তিনি ২০১০ খ্রিষ্টাব্দে দক্ষিণ আফ্রিকার বিরুদ্ধে দ্বি-শতরান করে বিশ্বের প্রথম দ্বি-শতরানকারির সম্মানের মালিক হন। তিনি বিদেশের মাটিতে ৩০টি শতরান করেন। ৯০ থেকে ৯৯ রানের মধ্যে তিনি ২০বার আউট হন।
অ্যাস্টোরিয়া, কুইন্স
অ্যাস্টোরিয়া () নিউ ইয়র্ক শহরের উত্তর-পশ্চিমে অবস্থিত কুইন্স বার্গ এর একটি মধ্যবিত্ত ও বাণিজ্যিক অঞ্চল। এর জনসংখ্যা ১৫৪,০০০।
ওয়েন ইদুও
ওয়েন ইদুও (; ; ২৪শে নভেম্বর, ১৮৯৯-১৫ই জুলাই, ১৯৪৬), জন্ম Wén Jiāhuá (聞家驊), সৌজন্যে নামসমূহ Yǒusān (友三), ইউশান (友山), ছিলেন একজন চীনা কবি ও পণ্ডিত।
ললিত কলার জন্য ১৯২২-১৯২৫ সাল পর্যন্ত মার্কিন যুক্তরাষ্ট্রে কাটান। পাশ্চাত্যের শিল্প-সাহিত্য সম্পর্কে সুপরিচিত হওয়া সত্ত্বেও ধ্রুপদী চীনা সাহিত্য ও সংস্কৃতির প্রতি তাঁর শ্রদ্ধা ছিল অপরিসীম। সমাজ এবং রাজনীতি সম্পর্কে সচেতন হয়েও আজীবন তিনি ছিলেন সত্য ও সৌন্দর্যের উপাসক। অনন্য এ শিল্পীর মৃত্যু ঘটে ১৯৪৬ সালের ১৫ই জুলাই।
আবু সালেহ মোহাম্মদ নাসিম
লেফটেন্যান্ট জেনারেল আবু সালেহ মোহাম্মদ নাসিম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আবু সালেহ মোহাম্মদ নাসিমের পৈতৃক বাড়ি ব্রাহ্মণবাড়িয়া জেলার চাপুইর গ্রামে। তাঁর বাবার নাম মোহাম্মদ ইদ্রিস এবং মায়ের নাম চেমন আরা বেগম।তাঁর স্ত্রীর নাম সৈয়দা ইসমাত নাসিম। তাঁদের দুই মেয়ে, এক ছেলে।
আবু সালেহ মোহাম্মদ নাসিম ১৯৭১ সালে কর্মরত ছিলেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ২৫ মার্চের পর কে এম সফিউল্লাহর (বীর উত্তম) নেতৃত্বে ঝাঁপিয়ে পড়েন মুক্তিযুদ্ধে। প্রতিরোধযুদ্ধে নাসিমের ভূমিকা ছিল অত্যন্ত গুরুত্বপূর্ণ। তখন তিনি ব্রাহ্মণবাড়িয়া ও হবিগঞ্জ জেলার বিভিন্ন স্থানে যুদ্ধ করেন। প্রতিরোধযুদ্ধ শেষে ভারতে পুনঃসংগঠিত হওয়ার পর নাসিম প্রথমে ৩ নম্বর সেক্টরের পঞ্চবটি সাব-সেক্টরের অধিনায়ক হিসেবে দায়িত্ব পালন করেন। পরে নিয়মিত মুক্তিবাহিনীর ‘এস’ ফোর্সের অধীন ১১ ইস্ট বেঙ্গল রেজিমেন্টের অধিনায়ক নিযুক্ত হন। আশুগঞ্জ, মনতলা, মাধবপুর , শাহবাজপুর ও চান্দুরার যুদ্ধ তাঁর জীবনের উল্লেখযোগ্য যুদ্ধ। স্বাধীনতার পর বাংলাদেশ সেনাবাহিনীতে লেফটেন্যান্ট জেনারেল পদে উন্নীত হন। ১৯৯৬ সালে সেনাপ্রধান হিসেবে কর্মরত থাকা অবস্থায় কথিত অভ্যুত্থানের অভিযোগে তিনি অভিযুক্ত ও চাকরিচ্যুত হন।
১৯৭১ সালের মুক্তিযুদ্ধকালে ১৩-১৪ এপ্রিল আবু সালেহ মোহাম্মদ নাসিম সহযোদ্ধাদের নিয়ে আশুগঞ্জে প্রতিরক্ষা অবস্থানে ছিলেন। পাকিস্তান সেনাবাহিনী আশুগঞ্জ দখলের জন্য ১৩ এপ্রিল সড়কপথে পার্শ্ববর্তী ভৈরবে উপস্থিত হয়। পরদিন আশুগঞ্জ বিদ্যুৎ উৎপাদন কেন্দ্রের পেছনে হেলিকপ্টারে কমান্ডো ব্যাটালিয়নের প্রায় এক কোম্পানি সেনা নামে। গানবোট ও অ্যাসল্ট ক্রাফটের সাহায্যে নদীপথেও সেনা আসে। ১৪ এপ্রিল সকাল থেকে পাকিস্তান বিমানবাহিনীর কয়েকটি জঙ্গি বিমান আশুগঞ্জের বিভিন্ন স্থানে অবস্থানরত মুক্তিযোদ্ধাদের ওপর আকাশ থেকে ব্যাপক গোলাগুলি করে। এর ছত্রচ্ছায়ায় দুপুর ১২টার পর পাকিস্তান সেনাবাহিনীর একটি দল হেলিকপ্টারে করে নাসিমের প্রতিরক্ষা অবস্থানের পেছনে অবতরণ করে। আবু সালেহ মোহাম্মদ নাসিম এতে দমে না গিয়ে অব্যাহত বিমান হামলার মধ্যেও তিনি অত্যন্ত দক্ষতা ও দ্রুততার সঙ্গে নিজেদের প্রতিরক্ষা অবস্থান পুনর্বিন্যাস করেন। এর পর দ্রুত পাকিস্তান সেনাবাহিনীর কমান্ডো দলের আক্রমণের ধারা ও অবস্থান চিহ্নিত করে সহযোদ্ধাদের নিয়ে আক্রমণ শুরু করেন। কিছুক্ষণের মধ্যেই তাঁরা পাকিস্তান সেনাবাহিনীর কমান্ডো দলের মুখোমুখি হন। প্রচণ্ড যুদ্ধ শুরু হয়ে যায়। নাসিম সহযোদ্ধাদের নিয়ে বিক্রমের সঙ্গে পাকিস্তান সেনাবাহিনীর কমান্ডো দলকে মোকাবিলা করেন। তাঁর সহযোদ্ধাদের আক্রমণের প্রচণ্ডতায় কমান্ডোরা কিছুটা পিছু হটে। তবে পাকিস্তানিরা ছিল যথেষ্ট বেপরোয়া। জীবনের মায়া ছিল না। কিছুক্ষণের মধ্যেই তারা আবার সংগঠিত হয়ে নাসিমের দলকে পাল্টা আক্রমণ করে। চার ঘণ্টা ধরে যুদ্ধ চলে। কোনো স্থানে প্রায় হাতাহাতি যুদ্ধও হয়। একপর্যায়ে পাকিস্তানি সেনারা আবু সালেহ মোহাম্মদ নাসিমের দলকে প্রায় ঘেরাও করে ফেলে। তাঁরা প্রায় জীবনসন্ধিক্ষণে পড়েন। তখন তাঁর সহযোদ্ধাদের বেশির ভাগ আহত এবং কয়েকজন শহীদ। তিনি নিজেও আহত হন। এ অবস্থায় নাসিমের সামনে পশ্চাদপসরণ করা ছাড়া আর কোনো বিকল্প ছিল না। শহীদদের মরদেহ সমাহিত করার ব্যবস্থা করে রাতের অন্ধকারে তিনি আগত সহযোদ্ধাদের নিয়ে সরাইলের দিকে পশ্চাদপসরণ করেন।
রিচার্ড ব্রানসন
স্যার রিচার্ড চার্লস নিকোলাস ব্রানসন (জন্ম ১৮ জুলাই ১৯৫০) হলেন একজন ইংরেজ ব্যবসায়ী এবং বিনিয়োগকারী। তিনি ভার্জিন গ্রুপের প্রতিষ্ঠাতা হিসেবে সবচেয়ে বেশি পরিচিত।
রিচার্ড ব্রানসন মাত্র ১৬ বছর বয়সে "স্টুডেন্ট" নামে একটি ম্যাগাজিন প্রকাশ করেন। ১৯৭০ সালের দিকে তিনি গানের রেকর্ড মেইলের মাধ্যমে গ্রাহলের বাসায় পুছে দেওয়ার ব্যবসা শুরু করেন। ১৯৭২ সাল নাগাদ এই ব্যবসা ধীরে ধীরে বড় হতে থাকলে তিনি গানের রেকর্ডের স্টোর প্রতিষ্ঠা করেন। এই স্টোরই পরবর্তীকালে ভার্জিন মেগাস্টোরে রূপ নেয়। ১৯৮০ সালের দিকে ব্রানসনের রেকর্ড ব্যবসা ও মেগাশপের ব্যবসা ফুলে ফেঁপে ওঠে। ১৯৮২ সালে তিনি ভার্জিন আটলান্টিক ও ভার্জিন রেকর্ডস মিউজিক লেভেল প্রতিষ্ঠা করেন।
ফোর্বসের বিলিয়নিয়ারের তালিকা অনুযায়ী রিচার্ড ব্রানসন হলেন যুক্তরাজ্যের চতুর্থ ধনী নাগরিক। তার আনুমানিক মোট সম্পদের পরিমাণ প্রায় ৪.৬ বিলিয়ন মার্কিন ডলার।
ব্রানসন লন্ডনের ব্ল্যাকহেথে জন্মগ্রহণ করেন। তিনি ছিলেন ব্যারিস্টার এডওয়ার্ড জেমস ব্রানসনে এবং ইভা হান্থলি ব্রানসনের জ্যৈষ্ঠ পুত্র। তার দাদা রাইট অনারেবল স্যার জর্জ আর্থার হারউইন ব্রানসন ছিলেন হাই কর্মরত অফ জাস্টিসের প্রধান বিচারক। ষোল বছর বয়স পর্যন্ত তিনি স্কুল শিক্ষা গ্রহণ করেন। স্কুলে তার ফলাফল ছিল অত্যন্ত হতাশাজনক কিন্তু পরবর্তীতে জনসাধারণের সাথে যোগাযোগের ক্ষেত্রে ব্যাপক প্রতিভাব প্রদর্শন করেন।
অ্যাডভেঞ্চার্স অব হাক্‌লবেরি ফিন্
অ্যাডভেঞ্চার্স হাক্‌লবেরি ফিন্ "()" যা পরে দি অ্যাডভেঞ্চার্স হাক্‌লবেরি ফিন্ হিসেবেও প্রকাশ হয়েছে একটি বিখ্যাত কিশোর উপন্যাস যার লেখক মার্ক টোয়েইন। এটি ১৮৮৪ সালের ডিসেম্বরে যুক্তরাজ্যে প্রথম, এবং ১৮৮৫ সালের ফেব্রুয়ারিতে যুক্তরাষ্ট্রে প্রকাশিত হয়। এই উপন্যাস কয়েকটি শ্রেষ্ঠ আমেরিকান উপন্যাসের মধ্যে জায়গা করে নিয়েছে। এই বইটি মূলত হাক্‌লবেরি “হাক্” ফিনকে নিয়ে যে টম সয়্যারের বন্ধু এবং মার্ক টোয়েইন রচিত টম সয়্যার সিরিজের অন্যতম চরিত্র। এই বইটি “দি অ্যাডভেঞ্চার্স অফ টম সয়্যারের’’ পর্ব উপন্যাস।
এই উপন্যাসে লেখক মূলত মিসিসিপি নদীর তীরোবর্তী জনগোষ্ঠীর জীবনযাপনের সুবিস্তর বর্ণনা দিতে চেয়েছেন। এই বইটি প্রকাশ হওয়ার ২০ আগের সেইসব সমাজের অবস্থান ও রূপ তুলে ধরছেন লেখক, মার্ক টোয়েইন।